આમ તો નાણાં પ્રધાન અરુણ જેટલી જોર શોરથી પ્રચાર કરી રહ્યા છે કે જીએસટી આવવાથી લોકોના ખિસ્સા પર લોડ નહીં પડે. પણ જીએસટી લાગુ થવાથી દૈનિક વસ્તુઓ પર અસર અનુભવાઇ રહી છએ. એક તરફ જ્યાં એટીએમથી પૈસા નીકાળવા મોંધા થઇ ગયા છે ત્યાં જ બીજી તરફ મહિલાઓની રસોઇ પર પણ જીએસટીની અસર દેખાવા લાગી છે. અહીં વાત થઇ રહી છે એલપીજી સિલેન્ડરની. વસ્તુ અને સેવા કર જીએસટી લાગુ થવાથી હવે લોકોને ધરેલુ એલપીજી સિલિન્ડર પર 32 રૂપિયા વધુ આપવા પડશે. કારણ કે સરકારે ગેસની સબસીડી ઓછી કરી દીધી છે. આ સિવાય એલપીજી યુઝર્સને ઇંસ્ટાલેશન અને એડમિનિસ્ટ્રેશન ખર્ચો પણ આપવો પડશે. આ ચાર્જ એટલા માટે લગાવવામાં આવી રહ્યો છે કારણ કે નવા કનેક્શનનું નોંધણી યોગ્ય રીતે થઇ શકે.